Teh Kok Lim

Teh Kok Lim () ialah seorang ahli politik Malaysia. Beliau adalah ahli Parti Tindakan Demokratik (DAP) dalam gabungan Pakatan Harapan (PH). Beliau ialah ahli parlimen yang berkuasa bagi kawasan Taiping sejak 2018. Sebelum itu, beliau ialah Ahli Dewan Undangan Negeri Perak bagi Pokok Assam selama satu penggal dari 2013 hingga 2018.

Pada pilihan raya 2018, Teh terpilih sebagai ahli Parlimen Malaysia untuk kawasan Taiping, dengan memenangi 42,997 daripada 69,743 undi.

Beliau dilahirkan pada 18 Mac 1970 di Taiping telah berkahwin dengan Ng Sok Chin. Pasangan ini dikurniakan tiga anak iaitu seorang lelaki dan dua perempuan.

Mendapat pendidikan tertinggi di Monash University, Melbourne Australia pada 1990 hingga 1992 selepas melanjutkan pengajian pra universiti di Trinity Grammar School, Melbourne pada tahun 1989.

Beliau kemudian memulakan kerjayanya sebagai Pengurus operasi dengan mengusahakan perniagaan keluarga iaitu Ramlitac Plastic Ind. Sdn Bhd sejak 1993.

Penglibatan dalam politik, beliau pernah menyandang ADUN Pokok Assam Perak selama sepenggal selepas menang bertanding pada Pilihan Raya Umum (PRU) ke-13.

Beliau juga dilantik Ahli Jawatankuasa (AJK) DAP Perak pada tahun 2010 dan menyandang jawatan Pengarah Biro Pendidikan Politik DAP Perak selama tiga tahun.

Kini, beliau dilantik Setiausaha Organisasi DAP Perak.

Pada PRU14, Kok Lim daripada Pakatan Harapan menang dengan mendapat 42,997 undian ketika menentang Tan Keng Liang daripada parti Barisan Nasional yang mendapat 15,613 undi. Majoriti undi sebanyak 27,384.

Kerjaya:

 Ahli Parlimen Taiping (2018 hingga kini)
 Pengurus operasi Ramlitac Plastic Ind. Sdn Bhd
 ADUN Pokok Assam (2013 hingga 2018)

Jawatan dalam parti:

 Setiausaha Organisasi DAP Perak (2015 hingga kini)
 Pengarah Biro Pendidikan Politik DAP Perak (2012 hingga 2015)
 AJK DAP Perak (2010)

Pendidikan:

 Monash University, Melbourne Australia (1990 hingga 1992)
 Trinity Grammar School, Melbourne ( Pre U) (1989)
 SMJK Hua Lian (1983hingga 88)
 SJK Hua Lian 1 (1977 hingga 1982)

Keputusan pilihan raya

Rujukan 

Kelahiran 1970
ADUN Perak
Anggota Parti Tindakan Demokratik
Orang hidup
Rencana yang mengandungi teks bahasa Cina
Ahli Dewan Rakyat, Parlimen Malaysia ke-14
Ahli pembangkang Kerajaan Muhyiddin Yassin
Ahli politik Malaysia berketurunan Cina